A hinduk szerint, "Nada brahma,"
aminek az egyik fordítása "A világ hang."
És bizinyos értelemben igaz, mert minden vibrál.
Valójában Önök is, ahogy itt ülnek, folyamatosan vibrálnak.
A testük minden része más frekvencián vibrál.
Tehát igazából akkordok vagyunk,
mindannyian egy egyedi akkord.
Az egészség egyik meghatározása lehet,
hogy ez az akkord teljes harmóniában van.
A fül nem hallja ezt az akkordot.
A fül valójában csodálatos dolgokat hall. A fülünk 10 oktávot tud hallani.
Mellesleg, csak egy oktávot látunk.
A fülünk mindig be van kapcsolva. Nincsen fülhéja.
Akkor is dolgozik, amikor alszunk.
A legkisebb hang, amit érzékelni tudunk
csak 4 atomátmérőnyit mozdítja meg a dobhártyánkat.
A legnagyobb hang, amit hallani tudunk
egytrilliószor nagyobb ennél.
A fület nem hallásra tervezték,
hanem hallgatásra.
Hallgatni egy aktív készség.
Amíg a hallás passzív, a hallgatás olyan dolog, amin dolgoznunk kell.
Egy kapcsolat a hanggal.
Ezt a készséget mégsem tanítják nekünk.
Pl. belegondoltak már abba, hogy vannak hallgató helyzetek,
helyek, ahonnan hallgatni tudnak?
Itt van kettő.
A reduktív hallgatás az hallgatni "valamire."
Mindent redukál arra, ami fontos,
és elvet mindent, ami nem lényeges.
A férfiak általában reduktívan hallgatnak.
Az egyik azt mondja, "Van ez a problémám."
A másik, "Itt a megoldás. Köszönöm. A következőt."
Így beszélünk mi férfiak, nem?
Másrészről a kiterjedt hallgatás,
a hallgatás "együtt" és nem "valamire".
Nincs kitűzött célja.
Arról szól, hogy élvezzük az utat.
A nők általában kiterjedten hallgatnak.
Ha megnézik ezt a kettőt, egymás felé fodulnak,
valószínűleg egyszerre beszélnek.
(Nevetés)
Férfiak, ha mást nem is jegyeznek meg az előadásból,
gyakorolják a kiterjedt hallgatást,
csodákat tehet a kapcsolatukkal.
A baj a hallgatással, hogy a legtöbb hang, amit hallunk,
zaj, ami állandóan körülvesz.
Ez a fajta zaj, az Európai Unió szerint
az európai népesség 25%-nak
egészségét
és életminőségét károsítja.
Az európai népesség 2%-ának --
ez 16 millió ember --
alvását teszi tönkre
az ilyen zaj.
A zaj évente
200.000 embert öl meg Európában.
Egy nagyon komoly probléma.
Gyerekkorunkban, ha nem akartunk egy zajt hallani,
a fülünkbe dugtuk az ujjunkat és dúdoltunk.
Manapság is hasonlóan teszünk, csak egy kicsit menőbben néz ki.
Valahogy így néz ki.
A probléma a kiterjedt fülhallgató használattal,
hogy három káros hatása van az egészségre.
Az első komoly probléma a jelenség, amit Murray Schafer
"skizofóniának" nevezett el.
Ez egy eltolódás aközött,
amit látunk és amit hallunk.
Olyan emberek hangjait engedjük be
az életünkbe, akik nincsenek jelen mellettünk.
Azt hiszem van valami mélyen egészségtelen
abban, ha állandóan skizofóniában élünk.
A fülhallgató túlzott használatának második
problémája a tömörítés.
Összetömörítjük a zenét, hogy elférjen
a zsebünkben, és ennek ára van.
Hallgassák meg ezt. Ez egy nem tömörített zene.
(Zene)
És most ugyanez a zene az adatok 98%-nak eltávolítása után.
(Zene)
Remélem, hogy legalább néhányan
hallják a különbséget a kettő között.
A tömörítésnek ára van.
Fárasztó és idegesítő, ha ki kell találni ezeket az adatokat.
El kell képzelnünk.
Nem egészséges hosszútávon.
A harmadik probléma a fülhallgatókkal: a siketség --
a zaj okozta hallászavarok.
Már 10 millió amerikai szenved ettől valamilyen okból kifolyólag,
de ami igazán aggasztó,
az amerikai serdülők
16%-a, nagyjából minden hatodik amerikai serdülő
szenved zaj okozta hallászavaroktól
a túlzott fülhallgató használat miatt.
Egy amerikai tanulmány szerint
az elsőéves egyetemisták 61%-nak
volt halláskárosulása
a túlzott fülhallgató használat miatt.
Lehet, hogy egy egész siket generációt nevelünk fel.
És ez egy igazán komoly probléma.
Mondok három tippet, hogyan védjék meg a fülüket,
és kérem adják át a gyermekeiknek is.
A profi hallásvédők nagyszerűek;
én mindig használom őket.
Vegyék meg a legjobb fülhallgatót, amit megengedhetnek maguknak,
mert a minőség azt jelenti, hogy nem kell feltekerni a hangerőt.
Ha nem hallják, hogy valaki hangosan beszél Önökhöz,
akkor túl hangos.
A harmadik, ha rossz zajban vannak,
nem szégyen bedugni a fülüket vagy csak eltávolodni a zajforrástól.
Óvják így a hallásukat.
Távolodjunk el a rossz zajoktól és forduljunk néhány baráthoz,
SzVM:
Szél, víz, madarak --
sztochasztikus természetes hangok,
amelyeket sok, különálló, véletlenszerű esemény alkot,
mindegyik nagyon egészséges,
mind olyan hang, amivel együtt fejlődtünk az évek során.
Keressék ezeket a hangokat, jót fognak tenni, és ez is.
A csend szép.
A 16. sz-ban úgy írták le a beszédet,
mint a csend díszítését.
Arra bátorítom Önöket, hogy tudatosan törjék meg a csendet
és tervezzenek úgy hang-képeket, mint műtárgyakat.
Legyen előtér, háttér és tetszetős arányok.
Hanggal tervezni jó szórakozás.
Ha nem megy egyedül, forduljanak profihoz.
A hang tervezés a jövő,
és azt hiszem, így fogjuk megváltoztatni a világ hangját.
Gyorsan átfutok nyolc módozatot arra,
hogy a hang hogyan javítja az egészségünket.
Az első az ultrahang: nagyon ismerős a fizikoterápiáról.
De most már a rák gyógyítására is használják.
Lithotripsia -- emberek ezreit menti meg évente a szikétől azzal,
hogy nagy intenzitású hanggal zúz köveket.
A hanggal gyógyítás nagyszerű módozat.
Évezredek óta létezik.
Arra bíztatom Önöket, hogy nézzenek utána.
Nagyszerű dolgokat csinálnak ezen a területen, kezelik
az autizmust, dementiát, és más betegségeket.
És természetesen a zene. Csupán zenét hallgatni is egészséges,
ha jó szándékkal készült,
szeretettel, általában.
Vallási zene, jó. Mozart, jó.
Mindenféle fajta zene van,
ami nagyon egészséges.
És négy módozat, amelyekben aktívan
részt kell venniük.
Először is, hallgassanak tudatosan.
Remélem ezután az előadás után ezt fogják tenni.
Egy teljesen új dimenziót ad az életnek, egy csodálatos dimenziót.
Másodszor, vegyenek részt hangok alkotásában.
Alkossanak hangokat.
A hang egy olyan hangszer, amin mindannyian játszunk,
mégis hányan tanultuk meg használni a hangunkat? Vegyenek órákat.
Tanuljanak meg énekelni, játszani egy hangszeren.
A zenészeknek nagyobb az agya -- ez igaz.
Ezt csoportokban is tudják csinálni.
Ez remek ellenszere a skizofóniának,
zenét és hangokat alkotni egy csoport emberrel,
akármilyen stílusban.
És vállaljunk felelősséget a minket körülvevő hangokért.
Védjük a fülünket? Igen, abszolút.
Tervezzünk szép hang-tájakat magunk körül,
otthon és a munkahelyen.
És kezdjünk felszólalni,
amikor olyan zajokkal támadnak minket,
mint amilyet korábban lejátszottam.
Végül a hét dolog, amit most rögtön megtehetnek az egészségük
érdekében a hangok segítségével.
Az álmom egy világ, ami gyönyörűen hangzik,
és ha mind elkezdjük ezeket csinálni,
az egy nagy lépés a cél érdekében.
Arra bíztatom Önöket, hogy válasszák ezt az utat.
Búcsúzóul egy kis madárdal, ami nagyon jót tesz.
Egészséges hangokat kívánok.
(Taps)